
    1. kapitola

    Chlapec, vlak a gobelín


    Max McDaniels si pritlačil čelo ookno rútiaceho sa vlaku askúmavo hľadel, ako sa búrkové mraky preháňajú po žltej oblohe. Hustý dážď začal tichým, vytrvalým bubnovaním vytvárať na skle pruhy aobloha hrozivo stmavla ako obrovská modrina. Okno sa zahmlilo aMax sa privretými očami díval na svoj vlastný vodnatý, bledý odraz na skle, ktorý žmúril späť na neho: tmavooký chlapec svlnitými čiernymi vlasmi avýraznými lícnymi kosťami, zdedenými po matke.


    Vedľa neho zaburácal hlas jeho otca aMax sa zvrtol knemu.


    „Ktorú by si radšej?“ spýtal sa ho otec snadšeným aširokým úsmevom. Medzi silnými prstami držal zopár honosných inzerátov na lesklom papieri. Max sa pozrel na inzeráty azrak mu spočinul na fotografii elegantnej ženy pri kuchynskom dreze, ktorá pobavene zakláňala hlavu dozadu.


    „Tú nie,“ povedal. „Je tak trochu gýčovitá.“


    Široký úsmev pána McDanielsa ovisol. Maxov otec, veľký ako medveď, mal svetlomodré oči avyčnievajúcu bradu sjamkou uprostred.


    „Nie je gýčovitá,“ zaprotestoval, úkosom pozrel na inzerát auhladil si chumáč riedkych hnedých vlasov. „Čo je na nej gýčovité?“


    „Nikto, kto je taký šťastný, neumýva riad,“ povedal Max aukázal na rozžiarenú ženu srukami po lakte vmydlovej vode. „Auž vôbec neumýva riad vluxusných šatách...“


    „Ale oto predsa ide!“ prerušil ho otec amával trápnym inzerátom. „Ambrózia je prvý superprostriedok na umývanie riadu! Božská pena, ktorá je dostatočne jemná pre vaňu, ale popritom má stále vplyv aj na tú najzarytejšiu...“


    Max sa začervenal. „Oci...“


    Pán McDaniels sa odmlčal, ato dostatočne dlho na to, aby videl, ako na nich ostatní pasažieri vrhli rýchly, zvedavý pohľad. So zafučaním strčil inzeráty nazad do svojho pršiplášťa, práve keď vlak dorazil na občasnú zastávku na predmestí.


    „Nie je to také zlé,“ ubezpečoval ho Max. „Možno by ti stačilo, keby si to spravil tak, aby bol jej úsmev trochu menej vyškerený.“


    Pán McDaniels sa tlmene zasmial aokamžite posunul svoj široký zadok na druhú stranu sedadla, aby pritlačil svojho syna. Max sa odstrčil lakťom, keď sa do vlaku nahrnulo viac ľudí, ktorí si skladali dáždniky astriasali mokré vlasy zočí.


    Keď sa vlak opäť pohol, vagónom otriaslo zahrmenie.


    Kupé potemnelo, cestujúci zapišťali azasmiali sa. Max stlačil otcovo rameno ažlté svetlá vlaku sa pomaly začali predierať kživotu. Teraz, keď sa blížili kChicagu, pršalo hustejšie ačrtajúci sa horizont ocele atehál priniesol vletnej búrke veľkú úľavu.


    Max sa ešte stále zoširoka usmieval, keď zbadal toho muža.


    Sedel na druhej strane uličky vrade za ním, bledý aneupravený, skrátkymi čiernymi vlasmi vlhkými od dažďa. Zdal sa vyčerpaný; očné viečka sa mu nervózne chveli, prihrbil sa vo svojom ufúľanom kabáte aperami artikuloval pred oknom nemé slová.


    Max sa odvrátil aotočil sa, aby mal lepší výhľad. Zatajil dych.


    Muž na neho uprene hľadel.


    Nehybne sedel ana Maxa sa sústredil hrozivým párom rozdielnych očí. Zatiaľ čo jedno oko bolo zelené, druhé sa lesklo – mokré abiele ako ošúpané vajíčko. Max naňho tiež uprene hľadel ako prikovaný. Oko vyzeralo ako slepá, mŕtva vec – vec nočných mor.


    Max však akosi vedel, že toto oko nie je slepé ani mŕtve. Vedel, že ho ním skúma – zhodnotil, že to robí spôsobom, akým jeho matka zvyčajne skúmala pohár vína alebo starú fotografiu. Muž upieral na Maxa zrak, potom pootočil hlavu ďalej od okna apreniesol svoju váhu smerom do uličky.


    Vlak vošiel do tunela avozeň sa ponoril do tmy. Maxa ovládol kŕč strachu. Skryl si tvár do otcovho teplého kabáta. Pán McDaniels niečo zahundral apustil zopár katalógov svýrobkami na zem. Keď vlak začal spomaľovať, Max začul otcov hlas:


    „Zaspal si na mojom pleci, Max? Zober si veci – sme tu, synček.“


    Max pozrel hore azistil, že vozeň je osvetlený acestujúci si to šinú kvýchodom. Jeho zrak náhlivo preskakoval zjednej tváre na druhú. Cudzinca nebolo nikde vidieť. Zapýrený Max zobral dáždnik aj skicár anáhlil sa von za otcom.


    Stanica bola prepchatá ľuďmi, čo sa hemžili na nástupišti. Hlasy prehlušovali reproduktory; víkendoví prepravcovia pobiehali sem atam svakmi adeťmi vzávese. Pán McDaniels smeroval Maxa po pohyblivých schodoch kvýchodu. Dážď ustal, ale obloha ešte stále vyzerala hrozivo anoviny vírili po ulici vnáhlych poryvoch vetra. Keď prišli kradu taxíkov, pán McDaniels otvoril dvere na jednom znich austúpil nabok, aby sa Max mohol usalašiť na dlhom plastovom sedadle.


    „Inštitút umenia, prosím,“ zahlásil Maxov otec.


    Max natiahol krk asnažil sa aspoň letmo zazrieť strechy mrakodrapov, keď taxík zamieril na východ kjazeru.


    „Oci,“ ozval sa Max. „Videl si toho muža vo vlaku?“


    „Akého muža?“


    „Sedel na druhej strane uličky vrade za nami,“ povedal Max azachvel sa.


    „Nie, myslím, že nie,“ odpovedal jeho otec astriasol si zpršiplášťa zopár chuchvalcov vláken. „Čo bolo na ňom také zvláštne?“


    „Neviem. Vzbudzoval hrôzu auprene na mňa hľadel. Akoby chcel niečo povedať alebo pristaviť sa tesne predtým, ako sme vošli do tunela.“


    „Nuž, ak na teba uprene hľadel, pravdepodobne preto, že si na neho uprene pozeral ty sám,“ zhodnotil pán McDaniels. „Vo veľkomeste stretneš rozličné typy ľudí, Max.“


    „Viem, oci, ale...“


    „To máš tak, nemôžeš posudzovať knihu podľa obálky.“


    „Ja viem, oci, ale...“


    „Teraz je tento chlapík vmojej kancelárii. Mláďa, ktorému ešte mlieko tieklo po brade. Nuž, prvý deň, keď som uvidel toto decko pri kávovare snamaľovanými očami, prepichnutým nosom ahudbou vrieskajúcou zjeho slúchadiel...“


    Max pozeral zokna taxíka, zatiaľ čo jeho otec prerozprával známu historku. Napokon Max zazrel, čo hľadal: dva bronzové levy, vysoké apyšné, ktoré stáli po oboch stranách vchodu do múzea.


    „Oci, to je Inštitút umenia.“


    „Máš pravdu, samozrejme,“ povedal pán McDaniels aobrátil sa kMaxovi so smutným, takmer nebadateľným úsmevom na širokej tvári. „Vďaka, že si dnes išiel so mnou, Max. Vážim si to. Tvoja mamička to tiež oceňuje.“


    Max vážne prikývol aprudko stisol otcovi ruku. Narodeniny Bryn McDanielsovej oslávili McDanielsovci vždy návštevou jej obľúbeného múzea. Napriek tomu, že ich matka zmizla už pred vyše dvoma rokmi, Max sotcom vtejto tradícii pokračovali.


    Keď vošli dnu, spýtali sa mladej ženy smenovkou, kde môžu nájsť nejakých obľúbených umelcov Bryn McDanielsovej. Max počúval, ako jeho otec odrapkáva mená zútržku papiera: Picasso, Matisse avan Gogh prešli pomerne hravo, ale odmlčal sa, keď sa dostal kposlednému.


    „Gaw-gin?“ spýtal sa. Tvár sa mu skrivila azamračene pozrel na papier.


    „Gauguin. Je to vynikajúci umelec. Myslím, že sa vám jeho dielo bude veľmi páčiť.“ Žena sa usmiala aviedla ich kveľkému mramorovému schodisku, ktorým vystúpia na druhé poschodie.


    „Tvoja mamička určite pozná všetky tieto mená. Ja nemám pamäť na tieto veci bez ohľadu na to, koľkokrát som tu už bol.“ Pán McDaniels sa tlmene zasmial amapkou múzea poplieskal Maxa po pleci.


    Galéria na poschodí bola plná úžasných nuáns farieb nanesených vhrubých vrstvách na plátna adosky. Pán McDaniels ukázal na veľký obraz schodcami na daždivej, upršanej parížskej ulici.


    „Vyzerá to tak trochu ako dnes, však?“


    „Dážď áno, ale aby si vyzeral ako on, musel by si mať fúzy acylinder,“ zauvažoval Max aúkosom pozrel na postavu vpopredí.


    „Fujha! Ja som mával fúzy. Tvoja matka ma prinútila, aby som si ich oholil, keď sme spolu začali chodiť.“


    Niektoré obrazy dominovali celým stenám, zatiaľ čo iné sa chúlili vmalých pozlátených rámoch. Približne hodinu strávili presúvaním sa od jednej maľby kdruhej adali si záležať, aby viac času zotrvali pri obľúbených maliaroch pani McDanielsovej. Maxovi sa mimoriadne páčil Picasso, na ktorom starec stvárou ošľahanou od vetra držal vruke gitaru. Pozorne si prezeral obraz, keď začul, ako jeho otec za ním vykríkol.


    „Bob? Bob Lukens! Ako sa máš?“


    Max sa obrátil avidel, ako jeho otec energicky potriasa ruku akémusi chudému chlapíkovi vstrednom veku, ktorý mal na sebe čierny sveter. Sprevádzala ho nejaká žena aobaja sa rozpačito usmievali, keď ich pán McDaniels zahnal do kúta.


    „Nazdar, Scott. Rád ťa vidím,“ zdvorilo povedal muž. „Drahá, toto je Scott McDaniels. Pracuje pre Bedford Bros...“


    „Ach, aké milé prekvapenie! Teší ma, Scott.“


    „Zmenia spôsob vášho nazerania na polievku!“ zahrmel pán McDaniels avystrelil prstom kstropu.


    Pani Lukensová sa od ľaku mykla apustila zrúk kabelku.


    „Predstavte si mrazivý anevľúdny deň,“ pokračoval pán McDaniels azohol sa, aby jej pozbieral veci, zatiaľ čo žena cúvla za chrbát svojho manžela. „Tečie vám znosa, fúka vietor avšetko, čo máte na zohriatie brucha, je plechovka fádnej polievky vkomore. No, vBedford Bros nijaká polievka nie je fádna. Krehké lupienky do polievky! Ich lákavý tvar ato, aké sú chrumkavé, polievku okamžite oživia aprinútia vaše chuťové poháriky vzdať im hold!“


    Pán McDaniels si zdvihol ruku kčelu astál tam vposlušnom pozore. Max chcel ísť domov.


    Pán Lukens sa zachechtal. „Spomínal som ti, že Scott je fanatik, miláčik?“


    Pani Lukensová si trúfla usmiať sa, keď jej pán McDaniels potriasol ruku apotom sa obrátil kMaxovi.


    „Max, rád by som ti predstavil pána apani Lukensovcov. Pán Lukens vedie moju agentúru – je to veľký šéf. Max aja sme tu, aby sme sa trochu kultúrne vyžili, všakže?“


    Max sa nervózne usmial anatiahol ruku kpánu Lukensovi, ktorý ju srdečne potriasol.


    „Teší ma, Max. Je príma vidieť mladého muža, ktorý sa odťahuje od videohier aMTV! Videl si niečo, čo sa ti zapáčilo?“


    „Páči sa mi Picasso,“ povedal Max.


    „Ten sa mi páčil vždy. Rozumieš tomu...“


    Pán Lukens ho poklepal po pleci aopäť sa obrátil kpánu McDanielsovi. „Požiadal by som ťa, aby si ho porovnal smojím obľúbeným, ale, bohužiaľ, je preč.“


    „Ako to myslíš?“ spýtal sa pán McDaniels.


    „Bola to jedna ztroch malieb, ktoré tu minulý týždeň ukradli,“ povedal pán Lukens azamračil sa. „Vnovinách píšu, že ďalšie dve ukradli práve minulú noc zPrada.“


    „No nie!“ zvolal pán McDaniels. „To je strašné!“


    „To je strašné,“ povedal pán Lukens tónom nepripúšťajúcim pochybnosť aznova hodil rýchly pohľad na Maxa. „Vieš čo, Scott, priveď niekedy Maxa do kancelárie. Mám kópiu toho chýbajúceho obrazu auvidíme, či Rembrandt pretromfne Picassa!“


    „Prídeme, prídeme,“ prisľúbil pán McDaniels, zasmial sa popod nos apokľakol si, aby bol na Maxovej úrovni.


    „Hej, chlapče,“ povedal smrknutím. „Oco sa musí trochu pracovne porozprávať anechce ťa unudiť na smrť. Čo takto ísť si naskicovať nejaké cínové brnenia, ktoré ste kreslievali smamičkou? Stretneme sa dolu vkníhkupectve opol hodinky, dobre?“


    Max prikývol arozlúčil sa sLukensovcami, ktorí sa okamžite stiahli pred prudko gestikulujúcou postavou Scotta McDanielsa. Max si zobral skicár aj ceruzu apomaly kráčal po chodbe stichým soptením, že jeho otec si nikdy nedal ujsť príležitosť hovoriť opráci, dokonca ani vmimoriadny deň jeho matky.


    Galéria sbrneniami bola tmavšia ako ostatné ajej artefakty sa mäkko ligotali spoza čistého skla vitrín. Bolo tam menej ľudí aMax bol šťastný, že má možnosť robiť si náčrtky vrelatívnom pokoji atichu. Prechádzal popri zamatovej šnúre aobčas sa zastavil, aby tu preskúmal kušu, tam kalich. Steny boli vyzdobené všakovakými zbraňami: čierne železné kyjaky, sekery so širokým ostrím aj impozantné meče. Zastal pred podstavcom sobradnými halapartňami ahneď nato zbadal práve ten správny objekt na skicovanie.


    Brnenie bolo obrovské. Týčilo sa nad susednými exponátmi na každej strane avyžarovalo jasný striebristý lesk vširokej sklenej vitríne. Max prešiel na druhú stranu avykrútil hlavu dohora, aby lepšie videl na prilbu. Oniekoľko minút mal už na jednej strane svojho skicára načrtnutú základnú postavu.


    Keď sa Max usiloval nakresliť komplikovaný náprsný pancier brnenia, jeho pozornosť upútal ruch na druhom konci haly. Max zvedavo pozrel cez sklenú vitrínu avzápätí zalapal po dychu.


    Bol tu ten chlapík zvlaku.


    Max sa prikrčil, čupol si ahľadel, ako sa chlap týči nad strážnikom pri vchode do galérie. Rukou rýchlo atrhane gestikuloval. Pohyby sa úmerne so zvyšovaním jeho hlasu zrýchľovali.


    „Takto vysoký,“ vychrlil zo seba východoeurópskym prízvukom. Ruku držal rovno pred sebou, zhruba vo výške Maxa. „Čiernovlasý chlapec, približne dvanásťročný, amal so sebou skicár.“

